./data/phi0914/phi00137/phi0914.phi00137.perseus-lat1.xml
Titus Livius (Livy)
ambo Graeciam cupiebant  multum Laelius in senatu poterat  is, cum senatus aut       sortiri aut comparare inter se provincias consules iussisset, elegantius       facturos dixit, si iudicio patrum quam si sorti eam rem permisissent   Scipio responso ad hoc dato cogitaturum, quid sibi       faciendum esset, cum fratre uno locutus iussusque ab eo permittere audacter       senatui, renuntiat collegae facturum se, quod is censeret   cum res aut nova aut vetustate  exemplorum memoriae iam exoletae relata expectatione certaminis senatum       erexisset, P ScipioAfricanus dixit, si L Scipioni fratri suo provinciam Graeciam decrevissent, se ei legatum iturum   haec vox magno       adsensu audita sustulit certamen: experiri libebat, utrum plus regi Antiocho in       Hannibale victo an in victore Africano consuli legionibusque Romanis auxilii       foret; ac prope omnes Scipioni Graeciam, Laelio Italiam decreverunt   praetores inde provincias sortiti sunt,           L Aurunculeius urbanam, Cn Fulvius peregrinam, L AemiliusRegillus classem, P IuniusBrutus Tuscos, M Tuccius Apuliam et Bruttios, C Atinius Siciliam   consuli deinde, cui       Graecia provincia decreta erat, ad eum exercitum, quem a M' Acilio — duae autem legiones erant — accepturus esset, in supplementum       addita peditum civium Romanorum tria milia, equites centum, et socium Latini       nominis quinque milia, equites ducenti;  et       adiectum, ut, cum in provinciam venisset, si e re publica videretur esse,       exercitum in Asiam traiceret   alteri consuli       totus novus exercitus decretus, duae legiones Romanae et socium Latini nominis       quindecim milia peditum, equites sexcenti   exercitum ex Liguribus Q Minucius — iam  enim confectam provinciam scripserat et Ligurum omne nomen in deditionem       venisse — traducere in Boios et P Cornelio proconsuli tradere iussus   ex       agro, quo victos bello multaverat Boios, deducendae urbanae legiones, quae       priore anno conscriptae erant, M Tuccio praetori datae et socium ac Latini nominis peditum quindecim milia       et equites sexcenti ad Apuliam Bruttiosque obtinendos  A Cornelio superioris anni praetori, qui Bruttios cum exercitu obtinuerat,       imperatum, si ita consuli videretur, ut legiones in Aetoliam traiectas M' Acilio traderet, si is manere ibi vellet;        si Acilius redire Romam mallet, ut A Cornelius cum eo exercitu in Aetolia remaneret  C AtiniumLabeonem provinciam Siciliam exercitumque a M Aemilio accipere placuit et in supplementum scribere ex ipsa provincia, si       vellet, peditum duo milia et centum equites  P IuniusBrutus in Tuscos exercitum novum, legionem unam Romanam et decem milia       socium ac Latini nominis scribere et quadringentos equites; L Aemilius , cui maritima provincia erat, viginti naves longas et socios       navalis a M Iunio praetore superioris anni accipere iussus et scribere ipse mille       navalis socios, duo milia peditum; cum iis navibus militibusque in Asiam       proficisci et classem a C Livio accipere   duas Hispanias       Sardiniamque obtinentibus prorogatum in annum imperium est et idem exercitus       decreti   Siciliae Sardiniaeque binae eo anno       decumae frumenti imperatae; Siculum omne frumentum in Aetoliam ad exercitum       portari iussum, ex Sardinia pars Romam pars in Aetoliam, eodem quo Siculum